ཤ་འབྲས་ནི་བེེ་སྔོན་ལས།འབྲས་བུ་ཤ་བའི་རླིག་པ་འདྲ་བ་ཤ་འབྲས་ཀྱང་ཟེར་ཞེས་དང༌།ཤེལ་ཕྲེང་ལས།འབྲས་བུ་གང་བུ་ནར་མོ་མཐེབ་ཆེན་སྦོམ་པ་ཙམ་ལ་ཤ་བའི་སྤུ་འདྲ་བ་སྐྱེས་ལ་རྩ་རིས་ཡོད་པའོ།ཞེས་བེེ་སྔོན་དང་ཞལ་མཐུན།དེ་ལྟར་ཕྱི་དབྱིབས་འཇོང་མོ་དང་ཁ་དོག་སྐྱ་བོ།ནང་འབྲས་ཡོད་པ་ཞིག་སྟེ་དོན་དུ་ཤིང་ཏོག་ཨ་མྲའི་འབྲས་བུ་ཡིན།རྒྱ་དཀར་ནག་སོགས་ཚ་བ་ཆེ་བའི་ས་ཁུལ་དུ་འདེབས་འཛུགས་བྱེད་ཀྱི་ཡོད།འཁྲུངས་དཔེར།ཨ་འབྲས་ཤིང་སྡོང་ཆུང་བ་ལ།ལོ་མ་ལྕུམ་གྱི་ལོ་མ་འདྲ།མེ་ཏོག་སྔོན་པོ་གདུག་ལྟར་ཕུབ།འབྲས་བུ་ཤ་བའི་རླིག་པ་འདྲ།ཞེས་སོ།འདྲ་ཡིག་ལས།ཨ་འབྲས་ཤ་བའི་རླིག་པ་འདྲ།ཞེས་གསུངས།